# Cirrus

### A Wikipédiából, a szabad lexikonból.

Repülőgép cirrus felhők előtt

Cirrus, pehelyfelhő (nemzetközi jele:Ci). Fehéres, ezüstös színű magas szintű felhő.

Rostos-fonalas szerkezet jellemzi. 5000 méter feletti magasságban képződik, jégkristályokból ál. A hőmérséklete -30 °C körüli. A jégkristályok igen aprók, és viszonylag ritkán helyezkednek el, ez az oka annak, hogy a legtöbb cirruszfelhő meglehetősen átlátszó. Önárnyékuk nincs. A felhőn olykor szivárványszínű elszíneződés (irizáció) vagy a Nap körül udvar figyelhető meg. A cirrus-ok különböznek az altocumulus-tól, mert szerkezetük rostos vagy selymes, és nem tartalmaznak lemezes, hengerszerű elemeket.

A cirrus felhők göndörösek, tollszerűek, gyakran az első felhők, melyek megjelennek a tiszta, kék égen. Alakjuk és mozgásuk jelezheti a nagymagasságú szél erősségét, és irányát. Ilyen felhőkből nem származik csapadék a felszínen. Ez a felhő típus, a hidegfront előfutára szokott lenni, ha egyre növekvő mennyiségben jelenik meg, ekkor egy-két nap múlva rendszerint a front is megérkezik.

Napközben a látóhatárhoz nem túl közel eső cirrus-ok a legfényesebbek az összes felhőfajta között. Amikor a Nap már közel van a horizonthoz, az alacsony szintű felhők sárga vagy narancsszínű elszíneződést mutatnak, míg a cirrus-ok továbbra is fehérek maradnak. Mikor a Nap a horizont alá süllyed, a zenit közelében levő cirrus-ok először sárgás, majd vöröses, végül szürke színt öltenek. A színsorozat fordított sorrendben jelenik meg hajnalban. A horizont közelében levő cirrus-ok gyakran sárgás vagy narancsszínben izzanak, mert a belőlük jövő fény igen vastag levegőrétegen halad át, míg az észlelőhöz jut.

## [szerkesztés] Változatai

Cirrus uncinus felhő

- Cirrus castellanus – apró, kerekded tornyocskákból, a közös alapból felemelkedő gomolyszerű tömegekből áll. Az oromcsipkézetre emlékeztető tornyocskák arra utalnak, hogy nagy magasságban hidegebb levegő kezd beáramlani, és emiatt ott az egyensúlyi állapot labilissá vált.
- Cirrus uncinus – kampóra emlékeztető formákkal rendelkező cirrus
- Cirrus Kelvin-Helmholtz
- Cirrus fibratus fintortus – szabálytalan görbületű, fehér szálakból álló, magas szintű felhő. A nagyon szabálytalanul görbülő cirrus szálak gubancba csavarodnak, de kampók nincsenek rajtuk.
- Cirrus fibratus vertebratus – bordázatra, halcsontvázra emlékeztető, rostos cirrus

## [szerkesztés] Lásd még

A Wikimedia Commons tartalmaz Cirrus témájú médiaállományokat.

- Felhő
- Légkör
- Légköri front

A lap eredeti címe "http://hu.wikipedia.org../../../c/i/r/Cirrus.html"

Kategória: Felhők

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Corsu
- Deutsch
- Ελληνικά
- Español
- Suomi
- Français
- Galego
- Íslenska
- Italiano
- 日本語
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Scots
- Slovenčina
- Slovenščina
- Svenska
- Українська
- 中文